REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ INFORMÀTICA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3901)
  + [Valencià](/va/acuerdo/3901)






Selector de idioma

Leer

* [Español](/es/acuerdo/3901)
* [Valencià](/va/acuerdo/3901)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ INFORMÀTICA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ INFORMÀTICA DE LA UNIVERSITAT D'ALACANT

Data d'aprovació
:   26/10/2016

Data de publicació
:   28/10/2016

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3901.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3901)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3901)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ INFORMÀTICA DE LA UNIVERSITAT D'ALACANT&url=https://www.boua.ua.es/va/acuerdo/3901)

**Títol:** REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ INFORMÀTICA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 26 d'octubre de 2016

REGLAMENT DE RÈGIM INTERN DE L’INSTITUT UNIVERSITARI D’INVESTIGACIÓ INFORMÀTICA DE LA UNIVERSITAT D’ALACANT

ÍNDEX

TÍTOL PRELIMINAR

Art. 1. Naturalesa

Art. 2. Competències

Art. 3. Composició

Art. 4. Procediment i condicions d’incorporació a l’Institut Universitari d’Investigació

TÍTOL I: ÒRGANS DE L’INSTITUT UNIVERSITARI D’INVESTIGACIÓ

Art. 5. Òrgans de l’Institut Universitari d’Investigació

CAPÍTOL I: ÒRGANS COL·LEGIATS

SECCIÓ 1a: CONSELL D’INSTITUT UNIVERSITARI D’INVESTIGACIÓ

Art. 6. Competències

Art. 7. Composició

Art. 8. Convocatòria d’eleccions

Art. 9. Comissió Electoral

Art. 10. Procediment electoral

SECCIÓ 2a: CONSELL PERMANENT DEL CONSELL D’INSTITUT UNIVERSITARI D’INFORMÀTICA

Art. 11. Competències

Art. 12. Composició

SECCIÓ 3a: FUNCIONAMENT DELS ÒRGANS COL·LEGIATS

Art. 13. Règim de sessions del Conell d’Institut Universitari d’Investigació

Art. 14. Règim de sessions de la Comissió Permanent del Consell d’Institut Universitari d’Informàtica

Art. 15. Règim jurídic i funcionament dels òrgans col·legiats

CAPÍTOL II: ÒRGANS UNIPERSONALS

SECCIÓ 1a: DIRECTOR/A DE L’INSTITUT UNIVERSITARI D’INVESTIGACIÓ INFORMÀTICA

Art. 16. Competències

Art. 17. Elecció

Art. 18. Mandat, remoció, nomenament i cessament

SECCIÓ 2a: SECRETARI/ÀRIA DE L’INSTITUT UNIVERSITARI D’INVESTIGACIÓ INFORMÀTICA

Art. 19. Nomenament, substitució i cessament

Art. 20. Funcions

TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA

Art. 21. Pla d’investigació i docència

Art. 22. Mitjans materials

Art. 23. Gestió pressupostària

TÍTOL III: REFORMA DEL REGLAMENT

Art. 24. Reforma del reglament

DISPOSICIÓ DEROGATÒRIA

DISPOSICIÓ FINAL

\_\_\_\_\_\_\_\_\_\_\_\_\_\_\_

TÍTOL PRELIMINAR

Article 1. Naturalesa

L’Institut Universitari d’Investigació Informàtica és un institut d’investigació de la Universitat d’Alacant dedicat a la investigació científica i tècnica en matèria d’informàtica en el sentit més ampli.

Article 2. Competències

Corresponen a l’Institut Universitari d’Investigació les competències següents:

a- Promoure, desenvolupar i avaluar els seus plans i programes d'investigació científica i tècnica.

b- Proposar i desenvolupar ensenyaments propis de postgrau i especialització, amb l’informe previ dels departaments en els quals s’integren les àrees de coneixement implicades en aquests programes o estudis, i donar suport a les activitats i les iniciatives docents de qui els integren.

c- Proposar i desenvolupar, si escau, ensenyaments de doctorat i estudis de màster universitari en els termes que establisca el Consell de Govern.

d- Fomentar l’especialització i l’actualització científica i tècnica.

e- Proporcionar assessorament científic, tècnic i artístic a persones físiques o entitats públiques o privades en l’àmbit de les seues competències.

f- Cooperar amb els altres òrgans de la Universitat en la realització de les seues funcions.

g- Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, com també per al desenvolupament dels ensenyaments d’especialització o activitats específiques de formació.

h- Promoure relacions permanents amb altres institucions i centres d’investigació que emmarquen la seua activitat en el camp de la informàtica o en àrees relacionades.

i- Qualsevol altra comesa que els assignen les lleis, l’Estatut i els reglaments de la Universitat.

Article 3. Composició

Pertanyen a l’Institut Universitari d’Investigació Informàtica:

a- El personal docent i investigador doctor que s’hi incorpore, autoritzat pels diferents departaments universitaris.

b- El personal investigador en formació adscrit a aquest.

c- El personal investigador vinculat als projectes d’investigació desenvolupats en l’Institut.

d- L’alumnat matriculat en els seus ensenyaments oficials.

e- El personal d’administració i serveis adscrit a l’Institut.

Article 4. Procediment i condicions d’incorporació a l’Institut Universitari d’Investigació

La incorporació a l’Institut Universitari d’Investigació del personal docent i investigador es farà de la manera següent:

a- Sol·licitud, que haurà d’acompanyar-se de l’autorització del departament i, si escau, de l’institut universitari d’investigació del qual el personal docent i investigador forme part en el moment de formular la sol·licitud. Aquesta sol·licitud ha d’estar avalada per dos membres de l’Institut Universitari d’Investigació Informàtica. Segons estableix l’article 6.2 del Reglament general d’instituts d’investigació de la UA, en la sol·licitud d’adscripció a l’institut el personal docent i investigador ha d’indicar el percentatge de l’activitat investigadora que hi dedicarà.

b- Aprovació, pel Consell d’Institut Universitari d’Investigació, que requerirà el vot favorable, adoptat per la majoria simple dels assistents a la sessió en la qual es considere aquesta sol·licitud.

c- Comunicació al/a la vicerector/a amb compentències en la matèria d’aquest acord.

TÍTOL I: ÒRGANS DE L’INSTITUT UNIVERSITARI D’INVESTIGACIÓ

Article 5. Òrgans de l’Institut Universitari d’Investigació

El govern, la representació i l’administració de l’Institut s’articula a través dels òrgans següents:

a- Col·legiats:

- El Consell d’Institut Universitari d’Investigació.

b- Unipersonals:

- El/la director/a de l’Institut Universitari d’Investigació.

- El/la secretari/ària de l’Institut Universitari d’Investigació.

- El/la subdirector/a de l’Institut Universitari d’Investigació.

CAPÍTOL I: ÒRGANS COL·LEGIATS

SECCIÓ 1a: CONSELL D’INSTITUT UNIVERSITARI D’INVESTIGACIÓ

Article 6. Competències

Corresponen al Consell d’Institut Universitari d’Investigació les competències següents:

a- Elaborar i aprovar la proposta de Reglament de règim intern, com també la modificació d’aquest.

b- Elegir i remoure, si escau, el/la director/a de l’Institut.

c- Elegir i remoure, si escau, els representants de l’Institut en les diferents comissions de la Universitat.

d- Participar en els procediments d’avaluació del personal docent i investigador.

e- Participar en els procediments d’avaluació, certificació i acreditació de la Universitat que afecten les seues activitats.

f- Aprovar la proposta de pressupost i la liquidació de comptes d’aquest.

g- Establir les necessitats de personal i materials que siguen necessàries per al desenvolupament de les activitats de l’Institut, i gestionar els espais i mitjans materials de què dispose.

h- Aprovar el pla d’investigació i docència i la memòria anual.

i- Aprovar l’informe previ d’adscripció dels seus membres a altres instituts universitaris d’investigació, com també els informes sobre recepció de membres d’altres departaments o instituts.

j- Proposar programes i estudis de postgrau i especialització en matèries pròpies de l’Institut o en col·laboració amb altres departaments, instituts universitaris d’investigació o altres centres.

k- Conèixer, coordinar i difondre les activitats investigadores dels membres de l’Institut.

l- Fixar els criteris per a avaluar i supervisar, si escau, l’activitat investigadora dels seus membres.

m- Conèixer, mitjançant l’informe del director, l’estat d’execució del pressupost assignat pel Consell de Govern de la Universitat.

n- Qualsevol altra que li atribuïsca la normativa vigent.

Article 7. Composició

1. El Consell d’Institut Universitari d’Investigació, òrgan de govern d’aquest, està format per:

a- Tot el personal docent i investigador adscrit.

b- Un/a representant del personal d’administració i serveis destinat en el centre.

c- Un/a representant del personal investigador en formació adscrit.

d- Un/a representant del personal investigador no doctor vinculat als projectes d’investigació desenvolupats en l’Institut.

e- Un/a representant de l’alumnat matriculat en els ensenyaments oficials de postgrau que, si escau, impartisca l’Institut.

2. La part electiva del Consell de Departament es renovarà cada dos anys, mitjançant eleccions convocades a aquest efecte per la direcció, d’acord amb el que dispose aquest Reglament i, en els aspectes no previstos, la normativa pròpia de la Universitat que siga d’aplicació.

Article 8. Convocatòria d’eleccions

1. L’elecció dels representants es farà per sufragi universal, lliure, igual, directe i secret, es portarà a terme necessàriament dins el període lectiu i sense que puga coincidir amb els terminis de convocatòria d’exàmens ordinaris.

El sufragi és un dret personal i indelegable, i el vot no podrà ser per correu ni anticipat.

2. Cap persona podrà exercir el dret de sufragi actiu i passiu en més d’un cos i, si escau, circumscripció electoral. Els electors que pertanyen a més d’un hauran de comunicar a la Comissió Electoral, en el termini establit, l’adscripció a aquell en què vulguen exercir el seu dret de sufragi. En altre cas, la Comissió Electoral, d’ofici, adscriurà l’elector/a al cos i circumscripció menys nombrós d’entre els quals forme parte.

3. Les eleccions seran convocades un mes abans de la finalització del mandat, en sessió del Consell d’Institut, durant la qual s’aprovarà el calendari electoral i es sortejaran els membres de la Comissió Electoral.

4. El calendari electoral inclourà, almenys, les dates i els terminis següents:

a- Data d’exposició pública del cens electoral provisional.

b- Termini de presentació de reclamacions contra el cens provisional.

c- Data de publicació del cens definitiu.

d- Termini per a sol·licitar el vot anticipat.

e- Termini de presentació de candidatures.

f- Data de proclamació provisional de candidats/es.

g- Termini de presentació de reclamacions contra l’acte de proclamació provisional de candidats/es.

h- Data de proclamació definitiva de candidats/es.

i- Termini per a exercir el vot anticipat.

j- Data de la jornada de votació i horari.

k- Data de proclamació provisional de candidats/es electes.

l- Termini de presentació de reclamacions contra l’acte de la proclamació provisional de candidats/es electes.

m- Data de proclamació definitiva de candidats/es electes.

5. La convocatòria d’eleccions, juntament amb el calendari electoral, es farà pública en els taulers d’anuncis de l’Institut Universitari d’Investigació Informàtica i, si escau, en la pàgina web, i serà remesa al Consell d’Estudiants.

Article 9. Comissió electoral

1. La Comissió Electoral estarà formada per un/a professor/a doctor/a pertanyent als cossos docents universitaris, que exercirà de president/a, un membre del personal d’administració i serveis, que serà el/la secretari/ària, i un/a estudiant, que actuarà com a vocal, tots ells adscrits a l’Institut.

Els membres de la Comissió Electoral, així com els suplents, seran designats mitjançant sorteig públic celebrat en el Consell d’Institut.

2. Els membres de la Comissió Electoral són inelegibles, excepte renúncia. En aquest cas seran substituïts pel membre suplent que corresponga.

Quan hi haja impossibilitat manifesta de substitució entre els integrants d’un determinat col·lectiu, el/la director/a de l’Institut podrà variar la composició de la Comissió Electoral i fer un nou sorteig per a designar els nous membres.

3. Les competències de la Comissió Electoral són:

a- Publicar el cens provisional d’electors.

b- Resoldre, si escau, les reclamacions contra el cens provisional i aprovar el cens definitiu.

c- Proclamar provisionalment les candidatures presentades, una vegada comprovades les causes d’inelegibilitat.

d- Resoldre, si escau, les reclamacions contra la proclamació provisional de candidats/es i fer-ne la proclamació definitiva.

e- Constituir-se en mesa electoral, el dia fixat per a l’acte de la votació.

f- Proclamar provisionalment els/les candidats/es electes.

g- Resoldre, si escau, les reclamacions contra la proclamació provisional de candidats/es electes i fer-ne la proclamació definitiva.

h- Interpretar i aplicar la normativa electoral i qualsevol altra que es derive d’aquesta que siga procedent per a l’adequat desenvolupament dels procediments electorals.

4. La Comissió Electoral tindrà la seua seu en la secretaria del Departament, on es remetran les consultes i reclamacions dirigides.

5. Els acords de la Comissió Electoral s’adoptaran per majoria simple. El quòrum necessari per a la constitució de la Comissió Electoral requerirà la presència d’almenys dos dels seus membres.

6. Els acords de la Comissió Electoral són recurribles en alçada davant el rector de la Universitat d’Alacant.

7. Una vegada acabat el procés electoral, la Comissió Electoral remetrà a la secretaria del Departament tota la documentació derivada perquè l’arxive i la custodie.

Article 10. Procediment electoral

1. Els membres de la Comissió Electoral, titulars i suplents, es reuniran abans de l’inici de la votació per a constituir-se en mesa electoral. Els/les suplents substituiran els/les respectius/ves titulars en cas d’absència d’aquests/es.

Si per incompareixença d’alguns dels membres de la mesa electoral no fóra possible constituir-la, aquells que es troben presents podran designar les persones més idònies, i sempre que siga possible dins del mateix col·lectiu, per a garantir el bon desenvolupament de l’elecció, o encomanar aquesta designació al/a la director/a de l’Institut.

2. Quan el nombre de representants que cal elegir siga igual o superior al d’electors, els integrants del col·lectiu en el qual es donen aquestes circumstàncies seran proclamats, per la Comissió Electoral, membres del Consell d’Institut.

3. Quan el nombre de candidatures presentades siga igual o inferior al nombre de representants que cal elegir, no serà necessari fer la votació, i seran proclamats/des com a membres del Consell d’Institut aquests/es candidats/es.

4. Quan dos o més candidats/es obtinguen el mateix nombre de vots, es donarà preferència per a proclamar-lo/-la com a membre del Consell d’Institut Universitari d’Investigació al/a la candidat/a que porte més temps vinculat/da a la Universitat d’Alacant al cos electoral pel qual ha presentat la seua candidatura. En el cas de l’alumnat, serà elegit el de major edat.

5. La sol·licitud de candidatures, com també qualsevol altre document o reclamació relacionats amb el procés electoral, seran presentats davant la Comissió Electoral a través del Registre de la Universitat d’Alacant.

6. Les llistes provisionals del cens electoral hauran de ser publicades per la Comissió Electoral. Aquesta publicació es durà a terme respectant la normativa de protecció de dades de caràcter personal. El cens electoral podrà ser impugnat davant la Comissió Electoral durant el període d’exposició pública d’aquest que, en cap cas, serà inferior a quatre dies lectius. També en el termini màxim de vuit dies lectius des de la publicació la Comissió Electoral publicarà el cens electoral definitiu.

7. Les candidatures podran ser presentades en el termini de quatre dies lectius comptadors des de l’endemà de la publicació de les llistes definitives del cens electoral.

8. La Comissió Electoral requerirà a les persones sol·licitants perquè, si escau, corregisquen errors o completen la documentació presentada. Si no ho fan en el termini que la Comissió Electoral done, que no podrà ser superior a quatre dies lectius, la candidatura no podrà ser admesa. Una vegada acabat el termini, la Comissió Electoral proclamarà les candidatures d’acord amb allò que estableix l’article següent.

9. La Comissió Electoral, una vegada comprovades les condicions d’elegibilitat de les persones sol·licitants, farà la proclamació provisional de candidatures en un termini que no podrà superar els cinc dies lectius comptadors des de l’acabament del termini de presentació de candidatures.

10. La Comissió Electoral publicarà la llista provisional de candidatures en els taulers d’anuncis de l’Institut Universitari. Les reclamacions contra les llistes hauran de ser presentades dins dels dos dies lectius següents de la publicació. El termini per a resoldre les reclamacions serà de dos dies lectius, d’acord amb el calendari electoral.

11. Una vegada resoltes les possibles reclamacions que s’hagen presentat, la Comissió Electoral procedirà immediatament a la proclamació definitiva de candidatures. La llista definitiva de candidatures es farà pública en els mateixos termes que preveu l’apartat anterior.

12. Els membres de les comissions electorals titulars i suplents es reuniran abans de l’inici de la votació amb l’objectiu de constituir la mesa electoral. Els/les suplents substituiran els/les respectius/ves titulars en cas d’absència d’aquests/es.

13. Si per incompareixença d’alguns dels membres de la mesa electoral no fóra possible constituir-la, aquells que es troben presents podran designar les persones més idònies, i sempre que siga possible dins del mateix col·lectiu, per a garantir el bon desenvolupament de l’elecció, o encomanar aquesta designació al/a la director/a de l’Institut.

14. La Comissió Electoral determinarà el model oficial del sobre i les paperetes de votació i n’assegurarà la disponibilitat per a l’exercici del dret de sufragi.

15. Cada elector/a tan sols podrà votar un/a candidat/a.

16. L’horari de la votació serà el que determine la Comissió Electoral. Els/les electors/es acreditaran la personalitat per a l’exercici del dret al vot mitjançant la presentació del DNI, passaport, permís de conduir o targeta d’identificació universitària (TIU). Una vegada feta la identificació, la mesa comprovarà la inclusió en el cens electoral i es votarà.

17. Les persones que vulguen votar de manera anticipada hauran de fer-ho en els terminis previstos en el calendari electoral. L’emissió del vot anticipat exclou el dret a fer-lo presencialment.

18. L’elector/a sol·licitarà exercir el dret al vot anticipat a la Comissió Electoral a través de la secretaria de l’Institut en el termini establit en el calendari electoral. Una vegada comprovada la identitat, la presidència de la Comissió Electoral li expedirà un certificat de la inscripció en el cens corresponent, un sobre de grandària gran, altre petit i la/les papereta/es de votació.

19. L’elector/a, dins del termini establit a aquest efecte en el calendari escolar, introduirà la papereta en el sobre petit i aquest, juntament amb la certificació d’inscripció en el cens, alhora, en el sobre gran. El sobre de grandària gran, firmat pel revers, serà lliurat en mà al/a la secretari/ària de l’Institut, que el lliurarà alhora a la presidència de la Comissió Electoral, que el custodiarà fins a la jornada electoral.

20. Una vegada acabat el període de votació i feta l’oportuna anotació de vot en el cens, el/la president/a de la mesa electoral obrirà el sobre gran dels vots emesos de forma anticipada i dipositarà el sobre petit dins l’urna, i a continuació mesclarà els diferents vots abans d’obrir l’urna per a l’escrutini.

21. Una vegada acabada la votació, començarà tot seguit l’escrutini, que serà públic.

22. Quan el recompte haja acabat, el/la president/a de la mesa preguntarà si hi ha alguna protesta contra l’escrutini. Les protestes seran resoltes per la majoria dels membres de la mesa, i en cas d’empat dirimirà el vot de la presidència. Immediatament, el/la president/a anunciarà en veu alta el resultat de la votació i especificarà per cada col·lectiu el nombre de votants i el de vots nuls, blancs i els obtinguts per cada candidatura.

23. Els resultats del recompte, com també les reclamacions i les protestes formulades i les resolucions de la mesa sobre aquestes, es reflectiran en l’acta de la sessió i escrutini. Una còpia de l’acta serà lliurada als/a les candidats/es que ho sol·liciten i altra serà col·locada en la part exterior del local electoral.

24. Les paperetes a què s’haja negat validesa o hagen sigut objecte d’alguna reclamació hauran de ser unides a l’acta de la sessió i escrutini per a ser lliurades a la secretaria de l’Institut. La resta de paperetes extretes de les urnes per a fer el recompte seran dipositades, també, en la secretaria corresponent perquè, quan toque, siguen destruïdes.

25. Dins de les vint-i-quatre hores següents al tancament de les urnes, la Comissió Electoral corresponent, en vista de les actes, proclamarà provisionalment els resultats de les eleccions i els publicarà en els taulers d’anuncis de l’Institut.

26. Una vegada feta la proclamació provisional dels resultats dins dels dos dies lectius següents, els/les candidats/es podran presentar reclamacions davant la Comissió Electoral competent. La Comissió Electoral resoldrà les reclamacions en el termini de dos dius lectius i proclamarà de forma definitiva els/les elegits/des.

SECCIÓ 2a: COMISSIÓ PERMANENT DEL CONSELL D’INSTITUT UNIVERSITARI D’INFORMÀTICA

Article 11. Competències

Les competències de la Comissió Permanent seran aquelles que delegue el Consell d’Institut Universitari d’Informàtica. No seran delegables les establides en els apartats a), b), c), f) i j) de l’article 6 d’aquest reglament.

Article 12. Composició

La Comissió Permanent del Consell d’Institut Universitari d’Informàtica estarà formada per:

- El/la director/a de l’Institut.

- El/la secretari/ària de l’Institut.

- El/la subdirector/a de l’Institut.

- Tots/es els/les directors/es dels grups d’investigació adscrits a l’Institut.

- El/la representant del personal investigador en formació adscrit.

- El/la representant del personal investigador no doctor vinculat als projectes d’investigació desenvolupats en l’Institut.

- El/la representant dels/de les estudiants, si escau.

- El/la representant del personal d’administració i serveis.

SECCIÓ 3a: FUNCIONAMENT DELS ÒRGANS COL·LEGIATS

Article 13. Règim de sessions del Consell d’Institut Universitari d’Investigació Informàtica

El Consell d’Institut es reunirà:

a- En sessió ordinària, almenys dues vegades al semestre.

b- En sessió extraordinària, sempre que siga convocat pel/per la director/a, a iniciativa pròpia o quan ho sol·licite, almenys, una cinquena part dels membres.

Presidirà les sessions el/la director/a de l’Institut, i actuarà com a secretari/ària el de l’Institut.

Article 14. Règim de sessions de la Comissió Permanent del Consell d’Institut Universitari d’Informàtica

La Comissió Permanent del Consell d’Institut es reunirà les vegades que siguen necessàries a instància de la direcció o quan ho sol·licite, almenys, una cinquena part dels membres.

Presidirà les sessions la directora o director de l'Institut, actuant com a secretària o secretari la/el de l'Institut.

La convocatòria de la sessió de la Comissió Permanent del Consell d’Institut serà enviada a tots els membres del Consell d’Institut, que rebran un avís per correu electrònic, i amb la identificació prèvia podran accedir al contingut de la convocatòria.

Si un membre o més del Consell d’Institut manifesta que algun punt que s’ha de tractar ha de ser debatut en una sessió del Consell d’Institut, la Comissió Permanent serà desconvocada i es convocarà el Consell d’Institut per a tractar els mateixos temes.

Article 15. Règim jurídic i funcionament dels òrgans col·legiats

1. La convocatòria dels òrgans col·legiats, que es comunicarà preferentment per via electrònica, correspondrà a la presidència i haurà de ser notificada assegurant que la reben els seus membres amb una antelació mínima de quaranta-vuit hores, excepte els casos d’urgència.

La convocatòria haurà de contenir l’ordre del dia de la sessió, i la informació sobre els temes objecte de la convocatòria haurà d’estar a disposició dels membres en el mateix termini.

L’ordre del dia serà fixat per la presidència, que tindrà en compte, si escau, les peticions dels altres membres formulades amb prou antelació.

El/la president/a inclourà obligatòriament en l’ordre del dia els temes que li hagen sigut presentats per escrit, amb prou antelació, per un mínim d’un deu per cent dels membres de l’òrgan.

2. Excepte disposició contrària a aquest reglament, el quòrum per a la vàlida constitució dels òrgans col·legiats a l’efecte de celebració de sessions, deliberacions i presa d’acords requerirà la presència del/de la president/a i secretari/ària o, si escau, dels qui els substituïsquen, i de la meitat almenys de la resta de components, en primera convocatòria.

Si no hi haguera quòrum, l’òrgan col·legiat es constituirà en segona convocatòria mitja hora després de l’assenyalada per a la primera. Als efectes de l’apartat anterior, hi haurà prou amb la presència del/de la president/a i secretari/ària, o dels seus substituts, i l’assistència de la tercera part dels membres de l’òrgan.

3. Els acords seran adoptats per la majoria simple dels assistents a la sessió, excepte els casos en els quals la normativa vigent establisca una altra majoria.

Excepte la previsió expressa en contrari en la normativa vigent, les referències al règim d’acords es computaran tenint en compte el nombre de membres que en cada moment componguen l’òrgan.

No podrà ser objecte de deliberació o acord cap assumpte que no figure en l’ordre del dia de la sessió, llevat que hi estiguen presents tots els membres de l’òrgan col·legiat i siga declarada la urgència de l’assumpte pel vot favorable de la majoria absoluta.

4. Els membres de l’òrgan col·legiat podran fer constar en acta el seu vot contrari a l’acord adoptat, la seua abstenció o el sentit del seu vot favorable, i els motius que el justifiquen. Així mateix, podran sol·licitar la transcripció íntegra de la seua intervenció o proposta, sempre que aporten en l’acte o en el termini que assenyale la presidència el text que s’hi corresponga fidelment, i es farà constar així en l’acta o unint-ne a aquesta una còpia.

Els membres que discrepen de l’acord adoptat podran formular vot particular per escrit en el termini de quaranta-vuit hores, que s’incorporarà al text aprovat.

Les votacions es faran a mà alçada. No obstant això, la votació serà secreta quan es tracte d’elecció de persones o quan així ho sol·licite una cinquena part, almenys, dels/de les assistents.

5. Llevat que hi haja una disposició en contra en la normativa vigent, qualsevol membre podrà delegar el seu dret en un altre membre de l’òrgan col·legiat.

La delegació haurà de constar per escrit o fer-se per via telemàtica amb l’autentificació prèvia i ser notificada a la presidència de l’òrgan en el moment de la constitució de la sessió.

A l’efecte d’establir quòrum per a la vàlida constitució de l’òrgan i les majories per a l’adopció d’acords, es considerarà present el membre que n’haja exercit la delegació, i s’atorgarà eficàcia al vot que per ell/ella emeta, si escau, el membre delegat.

CAPÍTOL II: ÒRGANS UNIPERSONALS

SECCIÓ 1a: DIRECTOR/A DE L’INSTITUT UNIVERSITARI D’INVESTIGACIÓ

Article 16. Competències

1. Corresponen al/a la director/a de l’Institut Universitari d’Investigació Informàtica les competències següents:

a- Representar l’Institut, dirigir-lo i coordinar-ne la gestió ordinària.

b- Convocar i presidir les reunions del Consell d’Institut, assegurant el compliment de les lleis i d’aquest reglament, dirigint i moderant les deliberacions, com també suspendre-les quan aprecie que concorre causa justificada.

c- Executar els acords adoptats pel Consell d’Institut.

d- Supervisar l’execució dels plans d’activitats que s’han de desenvolupar per l’Institut i elaborar la memòria anual d’aquestes.

e- Vetlar pel compliment de la dedicació del personal docent i investigador.

f- Dirigir l’activitat del personal d’administració i serveis adscrit a l’Institut.

g- Proposar al rector el nomenament del/de la secretari/ària de l’Institut, com també del/de la subdirector/a.

h- Informar el Consell d’Institut, almenys semestralment, de l’estat d’execució del pressupost assignat pel Consell de Govern de la Universitat d’Alacant.

i- Qualsevol altra funció que li atribuïsquen aquest reglament, la legislació vigent i l’Estatut de la Universitat d’Alacant, com també les que hi puga delegar el Consell d’Institut.

2. En cas de vacant, absència, malaltia o altra causa legal, les funcions de la direcció seran assumides pel/per la subdirector/a de l’Institut.

Article 17. Elecció

1. El Consell d’Institut elegirà el/la director/a entre el professorat i el personal investigador doctor membre de l’Institut Universitari d’Investigació Informàtica, amb almenys dos trams d’investigació reconeguts. Aquesta elecció haurà d’ajustar-se, d’acord amb el que estableix l’article 95.2 de l’Estatut de la Universitat d’Alacant, a allò que està previst en matèria d’eleccions a director/a de departament en l’article 91.

2. L’elecció de director/a d’Institut serà per votació nominal i secreta. El vot serà personal i indelegable, i s’admetrà la possibilitat de vot anticipat.

3. Amb una antelació mínima d’un mes per a concloure el període de mandat ordinari tindrà lloc una sessió del Consell d’Institut Universitari d’Investigació en la qual es convocaran les eleccions, iniciarà el termini per a la presentació de candidatures i es determinarà la data i l’horari de la sessió de Consell d’Institut en la qual es votarà. Entre una sessió i altra del Consell d’Institut hi haurà un termini mínim de 14 dies naturals i un termini màxim de 30 dies naturals.

4. En aquesta primera sessió del Consell d’Institut s’iniciarà el procés de presentació de candidatures. Després del termini establit en l’article 10 (7), el/la secretari/ària de l’Institut haurà de comprovar la no-concurrència de causes d’inelegibilitat.

5. En aquest mateix Consell tindrà lloc el sorteig públic de la mesa electoral i els suplents entre els membres presents del Consell. No podran formar-ne part els/les candidats/es. La mesa electoral estarà formada per tres membres i es procurarà que hi estiguen representants els col·lectius de professorat, alumnat i personal d’administració i serveis. Almenys un dels membres de la mesa formarà part del professorat doctor que pertany als cossos docents universitari i n’exercirà la presidència. La mesa electoral resoldrà les reclamacions que puguen ocasionar-se en la votació, l’escrutini i la proclamació del/de la candidat/a electe i adoptarà les mesures precises per a garantir el secret de la votació.

6. Qui vulga emetre el vot de manera anticipada haurà de fer-ho des de l’endemà de la presentació de les candidatures fins al dia anterior a la celebració de la sessió de Consell d’Institut en què tinga lloc l’elecció. L’emissió del vot anticipat exclou el dret a fer-lo de manera presencial.

7. L’elector/a sol·licitarà exercir el dret al vot anticipat a la mesa electoral a través de la secretaria de l’Institut. Una vegada comprovada la identitat, el/la president/a de la mesa electoral expedirà a l’elector/a un certificat de la pertinença al Consell d’Institut, un sobre de grandària gran, altre petit i la papereta de votació.

8. L’elector/a, dins del termini establit a aquest efecte en el calendari escolar, introduirà la papereta en el sobre petit i aquest, juntament amb la certificació d’inscripció en el cens, alhora, en el sobre gran. El sobre de grandària gran, firmat pel revers, serà lliurat en mà al/a la secretari/ària de l’Institut, que el lliurarà alhora a la presidència de la Comissió Electoral, que el custodiarà fins a la jornada electoral.

9. En la sessió del Consell d’Institut en la qual haja de portar-se a terme l’elecció, que serà convocada amb aquest exclusiu objectiu, exercirà la presidència el/la president/a de la mesa lectoral. Una vegada admeses les candidatures, i si s’acorda així, s’atorgarà un torn de paraula als/a les candidats/es presentats/des, i s’obrirà tot seguit, si escau, l’oportú debat. Una vegada comprovada la identitat de l’elector/a i el dret a votar, aquest/a lliurarà al/a la president/a el sobre de la votació, qui l’introduirà en l’urna.

10. Una vegada acabat el període de votació i feta l’oportuna anotació de vot en el cens, el/la president/a obrirà el sobre gran dels vots emesos de manera anticipada davant els membres de la mesa i dipositarà el sobre petit dins l’urna, i tot seguit mesclarà els diferents vots abans d’obrir l’urna per a l’escrutini.

11. Una vegada conclosa la votació, la mesa electoral farà, en la mateixa sessió del Consell, l’escrutini, que tindrà caràcter públic.

12. Resultarà elegit el/la candidat/a que obtinga el major nombre de vots. Els casos d’empat es resoldran a favor del/de la candidat/a de més categoria en els cossos docents universitaris i, si persisteix la igualtat, a favor del/de la més antiguitat en la Universitat d’Alacant en el corresponent cos.

13. Si no s’hi presentara cap candidatura, el/la director/a cessant o qui exercisca les seues funcions continuarà exercint-les. En aquest cas, s’efectuarà una nova convocatòria per a la renovació de la direcció en el termini màxim d’un mes.

Article 18. Mandat, remoció, nomenament i cessament

1. El mandat del/de la director/a serà de quatre anys. La seua reelecció serà possible una sola vegada.

2. El/la director/a del Departament podrà ser remogut pel Consell d’Institut. La moció de censura haurà de ser presentada, almenys, per una quarta part dels membres del Consell, i requerirà per a ser aprovada el vot favorable de la majoria absoluta dels membres que el componen.

Seran d’aplicació en aquests casos les previsions que estableix l’article 83 de l’Estatut de la Universitat d’Alacant.

3. El nomenament i el cessament del/de la director/a, d’acord amb les propostes del Consell d’Institut, corresponen al/a la rector/a.

SECCIÓ 2a: SECRETARI/ÀRIA DE L’INSTITUT UNIVERSITARI D’INVESTIGACIÓ INFORMÀTICA

Article 19. Nomenament, substitució i cessament

1. El/la secretari/ària serà nomenat/da pel/per la rector/a, a proposta del/de la director/a de l’Institut, entre el personal doctor membre de l’Institut Universitari d’Investigació Informàtica amb dedicació a temps complet en la Universitat d’Alacant i amb almenys un tram d’investigació reconegut.

2. En cas de vacant, absència o malaltia, el/la secretari/ària serà substituït/da, a proposta de la direcció de l’Institut, pel personal doctor membre de l’Institut que preste serveis a temps complet.

3. El/la secretari/ària cessarà en el càrrec a petició pròpia, a proposta del/de la director/a o quan concloga el mandat d’aquest/a. En aquest últim cas, continuarà en el càrrec interinament mentre no es produïsca el nomenament del/de la nou/va director/a.

Article 20. Funcions

Al/a la secretari/ària li correspon l’elaboració i custòdia de les actes i documents oficials de l’Institut, la col·laboració en la coordinació de la gestió d’aquest, donar fe dels acords del Consell i totes les funcions que li puga encomanar el/la director/a.

TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA

Article 21. Pla d’investigació i docència

L’Institut Universitari d’Investigació Informàtica elaborarà anualment un pla d’investigació i docència que, a proposta del seu Consell, s’elevarà al Consell de Govern de la Universitat per a la seua aprovació.

Article 22. Mitjans materials

1. El pressupost propi de l’Institut li serà assignat directament pel Consell de Govern i serà gestionat d’acord amb el que preveu el títol V de l’Estatut de la Universitat d’Alacant, així com la normativa de gestió pressupostària pròpia de la Universitat.

2. En aquest pressupost es consignaran, a més d’aquells ingressos directes de la Universitat, els que procedisquen de contractes, subvencions o altres ingressos específics dels/de les docents i investigadors/es de l’Institut, en els termes que establisca la Universitat.

3. La distribució dels espais i mitjans materials de què disposa l’Institut, si escau, entre els membres haurà de portar-se a terme atenent la seua respectiva activitat docent i investigadora.

Article 23. Gestió pressupostària

1. Correspon al Consell d’Institut aprovar la distribució de la proposta de pressupost del Departament, com també la liquidació de comptes d’aquest.

2. El pressupost serà gestionat d’acord amb el que preveu l’Estatut de la Universitat d’Alacant, així com la normativa de gestió pressupostària pròpia de la Universitat.

3. El/la director/a d’Institut informarà, almenys semestralment, el Consell de Departament de l’estat d’execució del pressupost de l’Institut.

TITOL III: REFORMA DEL REGLAMENT

Article 24. Reforma del reglament

1. Aquest reglament podrà reformar-se a proposta del/de la director/a de l’Institut o d’un terç dels membres del Consell d’Institut.

2. L’aprovació de la proposta de reforma del reglament requerirà un quòrum qualificat de la majoria absoluta dels membres del Consell d’Institut.

3. Una vegada aprovada, la proposta de reforma del reglament serà elevada al Consell de Govern.

DISPOSICIONS TRANSITÒRIES

Primera. Mandat dels membres del Consell d’Institut Universitari d’Investigació Informàtica

Els membres del Consell d’Institut elegits d’acord amb el reglament anterior continuaran exercint el càrrec fins al compliment del seu mandat.

Segona. Mandat del/de la director/a de l’Institut Universitari d’Investigació Informàtica

El/la director/a de l’Institut elegit/da d’acord amb el procediment indicat en la disposició transitòria primera continuarà en l’exercici del seu càrrec fins al compliment del seu mandat segons el reglament anterior.

DISPOSICIÓ DEROGATÒRIA

Queda derogat el Reglament de règim intern de l’Institut Universitari d’Investigació Informàtica aprovat per acord del Consell de Govern amb data de 22 de desembre de 2006.

DISPOSICIÓ FINAL

Aquest Reglament entrarà en vigor l’endemà de la seua publicació en el Butlletí Oficial de la Universitat d’Alacant, després de ser aprovat pel Consell de Govern.





[Carretera Sant Vicent del Raspeig s/n  
03474 Sant Vicent del Raspeig - Alacant  
 Tel. 21 269 3394 - Fax 03 140 5479](https://www.google.es/maps/@08.226421,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12774&trk=tyah&trkInfo=tarId%3L3336096285397%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)